**Tisztelt Szülő!**

**Közeledik az iskolakezdés**, amelyre ezúttal is még a **koronavírus-járvány** elleni védekezés jegyében készülünk, hiszen a vírus még itt van és sajnos nem zárható ki egy negyedik hullám sem.

Jó hír, hogy az **idei iskolakezdés jóval biztonságosabb**, mint az egy évvel ezelőtti, hiszen már van vakcina és magas a magyar lakosság, a pedagógusok és a diákok átoltottsága.

**Magyarország júniusban az elsők között tette lehetővé a 12 év felettiek oltását**. Ennek köszönhetően a 12-17 éves korosztályban közel 200 ezer diák már felvette az oltást.

**Az a szülő, aki az iskolakezdésig szeretné beoltatni gyermekét legegyszerűbben azt az internetes regisztrációval** ([www.vakcinainfo.gov.hu](http://www.vakcinainfo.gov.hu)), majd az internetes időpontfoglalón ([www.eesz.gov.hu](http://www.eesz.gov.hu)) keresztül teheti.

**Emellett az iskolákban is lehetővé tesszük az oltást**, ha az internes regisztráció és időpontfoglalás bármilyen oknál fogva akadályba ütközik.

**Az iskolai oltások napja:**

Két alkalommal biztosítjuk az oltás felvételének lehetőségét az iskolákban:

- **augusztus 30-31**. napja közül az egyik napon, előre meghatározott időszakban,

- **szeptember 2-3**. napja közül az egyik napon, előre meghatározott időszakban.

Az oltás **Pfizer-vakcinával** történik.

Az iskolai oltásra a **12 év feletti (még oltatlan) diák** jogosult.

Kérjük, hogy amennyiben az Ön gyermeke még nem kapott oltást, és azt szeretné, hogy azt az iskolában kapja meg, akkor ezt az igényét a mellékletben csatolt jelentkezési lap (mely egyben regisztrációs lapként is szolgál) kitöltésével **2021. augusztus 25-ig jelezze vissza a** [**huzellaoltas@gmail.com**](mailto:huzellaoltas@gmail.com) **e-mail címre. Továbbá kérjük, jelezze az e-mailben azt is, melyik oltási időintervallumot (aug. 30-31. vagy szept. 02-03.) preferálja. (**Az adott időintervallumon belül nincs időpontválasztási lehetőség!)

Amennyiben nem kíván élni gyermeke számára a felkínált oltakozási lehetőséggel, vagy gyermeke egyéb módon már beoltásra került, akkor kérjük, hogy ennek tényét is szíveskedjen a jelentkezési lap megfelelő kitöltése útján jelezni **2021. augusztus 25-ig a** [**huzellaoltas@gmail.com**](mailto:huzellaoltas@gmail.com) **e-mail címen.**

Az oltásra jelentkező tanulók létszámának összesítése után, külön tájékoztatást fog arról kapni, hogy az **Ön gyermeke pontosan mikor és hol kapja meg az oltást**. A jelentkezők számától függően az oltás helyszíne lehet az iskola, ahol a gyermek tanul vagy egy másik közeli iskola is.

Fontos, hogy ***a kitöltött és aláírt jelentkezési lapot és a hozzájáruló nyilatkozatot*** minden érintett ***tanuló hozza magával az oltás helyszínére***.

Bízom benne, hogy közösen, összefogva sikerül zökkenőmentesen lebonyolítani az oltási kampányt, és a tanulók minél nagyobb arányban vesznek majd részt benne. Kérem, járuljanak hozzá az oltási kampány sikeréhez, mindannyiunk érdeke, hogy a tanulók minél nagyobb átoltottságának köszönhetően az oktatást minél biztonságosabb körülmények között szervezhessük meg.

Tisztelettel: Nagy Leventéné

intézményvezető-helyettes